stanford-oval/wikipedia huggingface dataset:
Barmenin teologinen julistus

Deutsche Postin julistuksen 50-vuotisjuhlapostimerkki
Julistus Saksan evankelisen kirkon tämänhetkisestä tilasta (saks. Theologische Erklärung zur gegenwärtigen Lage der Deutschen Evangelischen Kirche (DEK)), joka yleensä tunnetaan lyhyemmällä nimellä Barmenin teologinen julistus (saks. Barmer Theologische Erklärung), on Adolf Hitleriä ja natsi-Saksan kansallissosialistista ideologiaa vastustaneen saksalaisen Tunnustuskirkon päädokumentti. Julistuksen muotoili sveitsiläinen reformoitu teologi Karl Barth avustajinaan Thomas Breit ja Hans Asmussen. Julistus on saanut nimensä Wuppertalin kaupunkiin kuuluvasta Barmenista, jossa julistus hyväksyttiin Tunnustuskirkon ensimmäisessä synodissa 29.–31. toukokuuta 1934. Barmenin teologinen julistus oli osaltaan vaikuttamassa Saksan evankelisten kirkkojen hajoamiseen suhtautumisessa kansallissosialistisiin vallanpitäjiin.
Barmenin teologista julistusta pidetään eräänä 1900-luvun tärkeimmistä saksankielisistä teologisista asiakirjoista. Useat Saksan evankelisen kirkon maakirkoista samoin kuin Itävallan luterilainen ja reformoitu kirkko ovat määritelleet julistuksen osaksi tunnustuskirjojaan.
Barmenin teologinen julistus on lyhyt ja sisällöltään yksinkertainen ja pelkistetty. Se jakautuu kuuteen teesiin, joiden rakenne on aina samanlainen. Teesin alussa on yksi tai kaksi kohtaa Uudesta testamentista, näiden pohjalta luotu teologinen lausunto ja lopuksi lausunnon perusteella hylättävät väärät opit.
Julistuksen teologinen merkitys

Ensimmäinen Barmenin julistuksen teeseistä ottaa selkeästi etäisyyttä luonnolliseen teologiaan, joka näkee Jumalan ilmoitusta Raamatun lisäksi esimerkiksi luonnossa tai kansakuntien vaiheissa. Tämä oli tärkeä osa julistuksen laatineen Karl Barthin teologista ajattelua. Barmenin julistuksessa teesi on suunnattu ennen muuta "Saksalaisia kristittyjä" (saks. Deutsche Christen) vastaan, jotka Barthin käsityksen mukaan pitivät saksalaista kansansielua jumalallisen ilmoituksen lähteenä.
Toinen teesi korostaa Kristuksen roolia kristityn kuninkaana kaikilla elämän osa-alueilla. Se torjuu perinteisen luterilaisen opin kahdesta regimentistä eli ajatuksesta, jonka mukaan maallinen esivalta on Jumalan "vasen käsi" ja osa hänen maailmanhallintoaan. Tämä opetus voi johtaa tilanteeseen, jossa kristitty voi katsoa oikeudekseen tai velvollisuudekseen toimia Jumalan antamia käskyjä vastaan toimiessaan valtion määräyksestä.
Julistuksen kolmas teesi muotoilee Tunnustuskirkon kirkkokäsityksen ja näkemyksen kirkko-oikeudesta. Sen mukaan kirkon järjestys nousee kirkon perustehtävästä, joka on todistaa Kristuksesta ja elää hänen ominaan. Kirkon on toiminnassaan alistuttava Jumalan sanan alle, eikä se voi muuttaa järjestystään mielensä mukaan tai jonkin maallisen tai poliittisen tahon mielen mukaisesti. Teesi korostaa kirkon itsenäisyyttä suhteessa valtioon. Sen mukaan kirkon järjestys ja toiminta ovat kirkon omaa alaa, eikä maallisella esivallalla ole oikeutta puuttua siihen.
Neljäs teesi tuo esiin perinteisen evankelisen virkakäsityksen. Sen mukaan kirkon virat ovat kirkon tehtävään ja järjestykseen liittyviä asioita, ja ne ovat olemassa, jotta kirkon tehtävä maan päällä tulisi hoidetuksi. Samalla kirkon virkajärjestelyistä tehdään selkeästi kirkon oma, sisäinen asia. Viides teesi asettuu kansallissosialistisen hallituksen ajamaa yhdenmukaistamispolitiikkaa eli Gleichschaltungia vastaan sekä vastustaa yleisemminkin totalitarismia. Sen mukaan valtiolla on jumalallisen järjestyksen mukaisesti tiettyjä tehtäviä, mutta valtio ei saa asettua omien rajojensa ulkopuolelle. Tähän perustuen kuudes teesi korostaa vielä kerran kirkon itsenäisyyttä ja riippumattomuutta valtiosta. Kirkolla on oltava oikeus toteuttaa maailmassa omaa lähetystehtäväänsä.
Aiheesta muualla

Barmen 2009 (Arkistoitu – Internet Archive) (julistuksen 75-vuotisjuhlasivusto) (saksaksi)
Arkkiasemointi

Arkkiasemointi on yksi prepress-työnkulun perusvaiheista. Se tarkoittaa painotuotteen sivujen asettamista painettavalle arkille siten, että painaminen sujuisi mahdollisimman nopeasti, sidonta olisi mahdollisimman yksinkertaista, ja paperihävikki mahdollisimmman vähäistä. Oikein tehty asemointi minimoi painoajan maksimoimalla sivujen määrän konekierrosta kohti. Tavoitteena ovat mahdollisimman alhaiset painatus- ja materiaalikustannukset. Tämän saavuttamiseksi painettava arkki pyritään täyttämään mahdollisimman täyteen.
Tehtävä

Viisi eri tekijää vaikuttaa sivujen järjestykseen painoarkilla:
Tuotteen formaatti: Valmiin tuotteen sivun koko määrittää, kuinka monta sivua voidaan painaa yhdelle arkille.
Painetun tuotteen sivumäärä: Asemoijan täytyy määrittää kuinka monta arkkia valmiin kirjan aikaansaamiseksi on painettava.
Sidonta-/nidontamenetelmä: Asemoijan on ymmärrettävä miten arkit sijoittuvat lehdiksi, jotka muodostavat valmiin kirjan.
Paperin kuitusuunta: Eritoten konevalmisteisissa papereissa on kuitusuunta, mikä tarkoittaa miten päin paperin kuidut ovat pääosin suuntautuneet. Kuitusuunta suositellaan valittavan taitoksen kanssa yhdensuuntaisesti.
Viimeistely ja sidonta
Sivujen toistensa suhteen sijoittumisen hahmottamiseksi voidaan tehdä asemointimalli. Tämä tehdään taittelemalla paperiarkit käsin siten kuin ne kulkisivat painon ja taiton läpi. Tavoitteena on pienoismalli, joka helpottaa sivujen sijoittelun suunnittelua painoarkille.
Yllä olevassa esimerkissä on tarkoitus valmistella 16-sivuinen kirja painettavaksi. Arkin etupuolella (front) on kahdeksan sivua ja takana (back) vastaavat kahdeksan sivua. Painon jälkeen paperi taitetaan puoliksi pystysuunnassa (sivu kaksi kääntyy sivua kolmea vasten). Sitten arkki taitetaan uudelleen vaakasuoraan (sivut neljä ja viisi kääntyvät vastakkain). Kolmas taitto suorittaa tämän prosessin loppuun (sivut yhdeksän ja kahdeksan kääntyvät vastakkain). Alla oleva esimerkki näyttää lopputuloksen ennen sidontaa ja leikkaamista.
Perinteiset tekniikat

Arkkiasemointi on ollut oleellinen osa työnkulkua kirjapainotekniikan varhaisista ajoista lähtien. Kun sivut asemoitiin irtokirjakkeilla, sivuaiheet koottiin metallikehykseen, jota kutsutaan kehilöksi , mikä lukittiin paikoilleen kiiloilla.
1900-luvun lopulla ladonta tehtiin valoherkälle filmille käyttämällä valoladontaa. Ladotut pienet arkit yhdistettiin saksitaiton keinoin – leikkaamalla ja liimaamalla – painettavan sivun aihioon eli peistiin (engl. paste up). Digitaaliset tekniikat syrjäyttivät valoladonnan 1990-luvulla.
Asemointivedos

Asemointivedos on viimeinen testi, joka tehdään ennen painatuksen aloittamista.
Testi tehdään muodostamalla prototyyppi, jotta varmistutaan että asemointi on onnistunut. Tyypillisiä tarkistuksia ovat, että sivut ovat oikeilla paikoilla ja aukeaman yli jatkuvat kuvat kohdistuvat oikein. Tarkoituksena ei ole kuvien, värien tai taiton, eli visuaalisen sommittelun arviointi, koska vedos tulostetaan matalalla resoluutiolla suurkuvamustesuihkutulostimella.
Koska mustesuihkutulostin tulostaa vain paperin yhdelle puolelle, vedos (etu- ja takapuoli) tulostetaan kahdelle erilliselle arkille. Vedokset leikataan ensin aukeaman yli jatkuvien kuvien leikkausvarojen rajan suuntaisesti kohdistuksen tarkastamiseksi. Sitten kaksi arkkia liitetään yhteen muodostamaan yksi arkki, joka on painettu molemmin puolin. Tämä arkki taitetaan sidottavan lehden prototyypiksi. Tätä vedosta saatetaan kutsua yhä sinikopioksi eli sinariksi.
Benjamin Vautier

Benjamin Vautier 1873.
Benjamin Vautier (1829–1898) oli sveitsiläinen taidemaalari. Hän opiskeli ensin Genevessä ja vuodesta 1850 Düsseldorfissa, jonka taideakatemiaan hänet 1865 nimitettiin professoriksi. Hänen erikoisalanaan olivat aidot, usein humoristiset laatumaalaukset Svaabian ja Reinin seutujen kansanelämästä. Hänen teoksensa eivät taiteelliselta tasoltaan ole kovin korkealla mutta olivat aiheittensa vuoksi aikoinaan suosittuja kaikkialla. Monet niistä ovat tulleet laajalti tunnetuiksi jäljennöksinä, kuten Tanssiaislepohetki, Tanssiharjoitus, Ompelukoulu, Hautajaistalossa, Morsiamen malja.
Ensimmäinen tanssitunti.
Huutokauppa kylän torilla.
Sairasvuoteella, 1873.
Aiheesta muualla

Kuvia tai muita tiedostoja aiheesta Benjamin Vautier Wikimedia Commonsissa
Arimo

Arimo on suomalainen etunimi ja sukunimi:
Etunimi

Arimo Haltsonen (s. 1956), näyttelijä ja ohjaaja
Arimo Mustonen (s. 1972), koomikko
Arimo Mäkinen (1938–2016), jääkiekkoilija
Arimo Raeste (1930–1995), diplomaatti ja Presidentinlinnan linnanvouti
Arimo Uusitalo (s. 1942), maanviljelijä, osuustoimintavaikuttaja, maanviljelysneuvos
Sukunimi

Atri Arimo (1878–1950), metsänhoitaja ja metsäneuvos
Reino Arimo (1908–1991), kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arimo”, voi hakea sivunnimihaulla, laajalla sivunnimihaulla tai tekstihaulla.
Australianuikku

| Australianuikku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Uikkulinnut Podicipediformes
Heimo::  Uikut Podicipedidae
Suku::  Pikku-uikut Tachybaptus
Laji::  novaehollandiae
Kaksiosainen nimi
 Tachybaptus novaehollandiae  Stephens, 1826 
 Australianuikun levinneisyyskartta, jossa alalajit on erotettu viivoin
Alalajit
 T. n. fumosus (Mayr, 1943)  T. n. incola (Mayr, 1943)  T. n. javanicus (Mayr, 1943)  T. n. leucosternos (Mayr, 1931)  T. n. novaehollandiae (Stephens, 1826)  T. n. rennellianus (Mayr, 1943) 
Katso myös
   Australianuikku Wikispeciesissä   Australianuikku Commonsissa 
Infobox OKNimi-testi OKIUCN-testi OK: 
Australianuikku (Tachybaptus novaehollandiae) on uikkulintuihin kuuluva lintulaji. Se muistuttaa pikku-uikkua, mutta sillä on valkoinen vatsa ja tummempi kurkku. Australianuikun levinneisyysaluetta ovat Australia, Indonesia, Uusi-Kaledonia, Uusi-Seelanti, Papua-Uusi-Guinea, Salomonsaaret, Itä-Timor ja Vanuatu. Sen populaation suuruus on kasvamassa.
Aiheesta muualla

Birdlife.org (englanniksi)
Asterix ja Caesarin lahja

Asterix ja Caesarin lahja (ransk. Le Cadeau de César) on vuonna 1974 Ranskassa ja 1976 Suomessa ilmestynyt Asterix seikkailee -sarjan 21. albumi. Käsikirjoituksesta vastasi René Goscinny ja piirtämisestä Albert Uderzo.
Aiheesta muualla

Suomessa julkaistut Asterixit
Ampumahiihdon maailmancup 2017–2018

| 0 | 1 | 2 |
| --- | --- | --- |
Ampumahiihdon maailmancup 2017–2018
| Laji | Miehet | Naiset |
Voittaja
| Kokonaiscup |  Martin Fourcade |  Kaisa Mäkäräinen |
| Pikakilpailucup |  Martin Fourcade |  Anastasija Kuzmina |
| Takaa-ajocup |  Martin Fourcade |  Anastasija Kuzmina |
| Normaalimatkacup |  Martin Fourcade  Johannes Thingnes Bø |  Nadzeja Skardzina |
| Yhteislähtöcup |  Martin Fourcade |  Kaisa Mäkäräinen |
| Viesticup |  Norja |  Saksa |
| Maiden välinen cup |  Norja |  Saksa |
Sekaviesticup:  Italia
Kilpailut
Kilpailupaikat: 9
Henkilökohtaiset kilpailut: 22
Viestit: 4 (+4 seka)
← 2016–2017 2018–2019 →
Ampumahiihdon maailmancup 2017–2018 alkoi 26. marraskuuta 2017 Ruotsin Östersundissa ja päättyi 25. maaliskuuta 2018 Venäjän Tjumenissa. Martin Fourcade voitti miesten kokonaiskilpailun jo ennätyksellisen seitsemännen kerran peräkkäin. Ensimmäistä kertaa tosin Fourcaden voitto ratkesi vasta aivan kauden loppupuolella, sillä Johannes Thingnes Bø haastoi Fourcadea koko kauden. Kautta leimasikin miesten puolella kaksinkamppailu Fourcaden ja Bøn välillä. Naisten kokonaiskilpailun voitti jo urallaan kolmannen kerran Kaisa Mäkäräinen. Kilpailu oli äärimmäisen tiukka ja ratkesi vasta viimeisessä kilpailussa. Anastasija Kuzmina johti kokonaiscupia vielä muutamalla pisteellä ennen viimeistä osakilpailua.
Kaisa Mäkäräinen voitti maailmancupin kokonaiskilpailun kolmannen kerran urallaan.
Venäjän dopingskandaali > Tjumenin kilpailuviikonloppu

Edellisellä kaudella Tjumenin osakilpailuviikonloppu siirrettiin Kontiolahdelle usean ampumahiihtoliiton ja suurien ampumahiihtotähtien, kuten Martin Fourcaden ja Emil Hegle Svendsenin, ilmoitettua boikotoivansa Venäjän kilpailuja dopingskandaalin vuoksi, mikäli sellaiset olisi järjestetty.  Tällä kaudella kilpailut järjestettiin Tjumenissa. Tšekin, Kanadan ja Ukrainan lajiliitot sekä jotkin yksittäiset urheilijat, kuten olympiavoittaja Sebastian Samuelsson päättivät boikotoida kilpailuja vedoten puutteellisen dopingtestaukseen.
Venäjän dopingskandaali > IBU:n korruptioskandaali

Huhtikuussa 2018 Itävallan ja Norjan poliisi tekivät yhteistyönä ratsian, jossa selvitettiin kansainvälisen ampumahiihtoliiton (IBU) puheenjohtajan Anders Bessebergin ja pääsihteerin Nicole Reschin yhteyksiä Venäjän dopingskandaaliin.  Bessebergin ja Reschin väitetään ottaneen lahjuksia venäläisten urheilijoiden dopingnäytteiden piilottelua vastaan.  Sekä Resch että Besseberg jättivät tehtävänsä vuonna 2018 pian skandaalin esiintulon jälkeen.
Lyhenteet

| --- | --- |
PK: pikakilpailu
TA: takaa-ajo
NM: normaalimatka
YL: yhteislähtö
VI: viesti
SV: sekaviesti
PV: pariviesti
Kilpailukalenteri

Kauden kilpailuohjelmaan kuului yhdeksän kilpailuviikonloppua.
| # | Paikka | Päivät | Stadion | Korkeus | Kapasiteetti | PK | TA | NM | YL | VI | SV | PV |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Östersund | 24.11.–3.12. | Östersunds skidstadion | 355 m | 6 000 | ● | ● | ● |  |  | ● | ● |
| 2 |  Hochfilzen | 5.–10.12. | Hochfilzenin ampumahiihtokeskus | 1 010 m | 10 500 | ● | ● |  |  | ● |  |  |
| 3 |  Le Grand-Bornand | 12.–17.12. | Stade de Biathlon Sylvie Becaert | 928 m | 7 500 | ● | ● |  | ● |  |  |  |
| 4 |  Oberhof | 2.–7.1. | DKB-Ski-Arena | 814 m | 12 000 | ● | ● |  |  | ● |  |  |
| 5 |  Ruhpolding | 9.–14.1. | Chiemgau Arena | 710 m | 12 000 |  |  | ● | ● | ● |  |  |
| 6 |  Anterselva | 16.–21.1. | Südtirol Arena | 1 634 m | 10 357 | ● | ● |  | ● |  |  |  |
| 7 |  Kontiolahti | 6.–11.3. | Kontiolahden ampumahiihtokeskus | 120 m | 15 000 | ● |  |  | ● |  | ● | ● |
| 8 |  Holmenkollen | 13.–18.3. | Holmenkollenin kansallisareena | 325 m | 13 500 | ● | ● |  |  | ● |  |  |
| 9 |  Tjumen | 20.–25.3. | Tjumenin alueen talviurheilukeskus | 62 m | 8 000 | ● | ● |  | ● |  |  |  |
| Yhteensä | Yhteensä | Yhteensä | Yhteensä | Yhteensä | Yhteensä | 8 | 7 | 2 | 5 | 4 | 2 | 2 |
Kilpailukalenteri > Miehet

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 30. marraskuuta 2017 |  Östersund | NM (20 km) |  Johannes Thingnes Bø |  Quentin Fillon Maillet |  Martin Fourcade | Tulokset |
| 2 | 2. joulukuuta 2017 |  Östersund | PK (10 km) |  Tarjei Bø |  Martin Fourcade |  Erik Lesser | Tulokset |
| 3 | 3. joulukuuta 2017 |  Östersund | TA (12,5 km) |  Martin Fourcade |  Jakov Fak |  Quentin Fillon Maillet | Tulokset |
| 4 | 8. joulukuuta 2017 |  Hochfilzen | PK (10 km) |  Johannes Thingnes Bø |  Martin Fourcade |  Jakov Fak | Tulokset |
| 5 | 9. joulukuuta 2017 |  Hochfilzen | TA (12,5 km) |  Johannes Thingnes Bø |  Jakov Fak |  Martin Fourcade | Tulokset |
| 6 | 15. joulukuuta 2017 |  Le Grand-Bornand | PK (10 km) |  Johannes Thingnes Bø |  Martin Fourcade |  Antonin Guigonnat | Tulokset |
| 7 | 16. joulukuuta 2017 |  Le Grand-Bornand | TA (12,5 km) |  Johannes Thingnes Bø |  Martin Fourcade |  Anton Šipulin | Tulokset |
| 8 | 17. joulukuuta 2017 |  Le Grand-Bornand | YL (15 km) |  Martin Fourcade |  Johannes Thingnes Bø |  Erik Lesser | Tulokset |
| 9 | 5. tammikuuta 2018 |  Oberhof | PK (10 km) |  Martin Fourcade |  Emil Hegle Svendsen |  Johannes Thingnes Bø | Tulokset |
| 10 | 6. tammikuuta 2018 |  Oberhof | TA (12,5 km) |  Martin Fourcade |  Johannes Thingnes Bø |  Tarjei Bø | Tulokset |
| 11 | 10. tammikuuta 2018 |  Ruhpolding | NM (20 km) |  Martin Fourcade |  Ondřej Moravec |  Johannes Thingnes Bø | Tulokset |
| 12 | 14. tammikuuta 2018 |  Ruhpolding | YL (15 km) |  Johannes Thingnes Bø |  Martin Fourcade |  Antonin Guigonnat | Tulokset |
| 13 | 19. tammikuuta 2018 |  Anterselva | PK (10 km) |  Johannes Thingnes Bø |  Martin Fourcade |  Arnd Peiffer | Tulokset |
| 14 | 20. tammikuuta 2018 |  Anterselva | TA (12,5 km) |  Johannes Thingnes Bø |  Martin Fourcade |  Anton Šipulin | Tulokset |
| 15 | 21. tammikuuta 2018 |  Anterselva | YL (15 km) |  Martin Fourcade |  Tarjei Bø |  Erlend Bjøntegaard | Tulokset |
Talviolympialaiset 2018 (9.–25. helmikuuta)
| 16 | 8. maaliskuuta 2018 |  Kontiolahti | PK (10 km) |  Anton Šipulin |  Andrejs Rastorgujevs |  Quentin Fillon Maillet | Tulokset |
| 17 | 11. maaliskuuta 2018 |  Kontiolahti | YL (15 km) |  Julian Eberhard |  Martin Fourcade |  Anton Šipulin | Tulokset |
| 18 | 15. maaliskuuta 2018 |  Holmenkollen | PK (10 km) |  Henrik L’Abée-Lund |  Johannes Thingnes Bø |  Martin Fourcade | Tulokset |
| 19 | 17. maaliskuuta 2018 |  Holmenkollen | TA (12,5 km) |  Martin Fourcade |  Lukas Hofer |  Johannes Thingnes Bø | Tulokset |
| 20 | 22. maaliskuuta 2018 |  Tjumen | PK (10 km) |  Martin Fourcade |  Simon Desthieux |  Fredrik Lindström | Tulokset |
| 21 | 24. maaliskuuta 2018 |  Tjumen | TA (12,5 km) |  Martin Fourcade |  Johannes Thingnes Bø |  Lukas Hofer | Tulokset |
| 22 | 25. maaliskuuta 2018 |  Tjumen | YL (15 km) |  Maksim Tsvetkov |  Erlend Bjøntegaard |  Johannes Thingnes Bø | Tulokset |
Kilpailukalenteri > Miehet > Viestit

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 10. joulukuuta 2017 |  Hochfilzen | 4×7,5 km |  Norja Ole Einar Bjørndalen Henrik L’Abée-Lund Erlend Bjøntegaard Lars Helge Birkeland |  Saksa Erik Lesser Benedikt Doll Arnd Peiffer Simon Schempp |  Ranska Jean-Guillaume Béatrix Simon Desthieux Emilien Jacquelin Quentin Fillon Maillet | Tulokset |
| 2 | 7. tammikuuta 2018 |  Oberhof | 4×7,5 km |  Ruotsi Martin Ponsiluoma Jesper Nelin Sebastian Samuelsson Fredrik Lindström |  Italia Thomas Bormolini Lukas Hofer Dominik Windisch Thierry Chenal |  Norja Vetle Sjåstad Christiansen Henrik L’Abée-Lund Lars Helge Birkeland Tarjei Bø | Tulokset |
| 3 | 12. tammikuuta 2018 |  Ruhpolding | 4×7,5 km |  Norja Lars Helge Birkeland Tarjei Bø Emil Hegle Svendsen Johannes Thingnes Bø |  Ranska Simon Desthieux Quentin Fillon Maillet Martin Fourcade Antonin Guigonnat |  Venäjä Aleksei Volkov Maksim Tsvetkov Anton Babikov Anton Šipulin | Tulokset |
| 4 | 18. maaliskuuta 2018 |  Holmenkollen | 4×7,5 km |  Norja Lars Helge Birkeland Henrik L’Abée-Lund Tarjei Bø Johannes Thingnes Bø |  Itävalta Dominik Landertinger Felix Leitner Simon Eder Julian Eberhard |  Venäjä Maksim Tsvetkov Anton Babikov Dmitri Malyško Anton Šipulin | Tulokset |
Kilpailukalenteri > Naiset

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 29. marraskuuta 2017 |  Östersund | NM (15 km) |  Nadzeja Skardzina |  Synnøve Solemdal |  Julija Džyma | Tulokset |
| 2 | 1. joulukuuta 2017 |  Östersund | PK (7,5 km) |  Denise Herrmann |  Justine Braisaz |  Julija Džyma | Tulokset |
| 3 | 3. joulukuuta 2017 |  Östersund | TA (10 km) |  Denise Herrmann |  Justine Braisaz |  Marte Olsbu | Tulokset |
| 4 | 8. joulukuuta 2017 |  Hochfilzen | PK (7,5 km) |  Darja Domratšava |  Anastasija Kuzmina |  Dorothea Wierer | Tulokset |
| 5 | 9. joulukuuta 2017 |  Hochfilzen | TA (10 km) |  Anastasija Kuzmina |  Kaisa Mäkäräinen |  Darja Domratšava | Tulokset |
| 6 | 14. joulukuuta 2017 |  Le Grand-Bornand | PK (7,5 km) |  Anastasija Kuzmina |  Laura Dahlmeier |  Vita Semerenko | Tulokset |
| 7 | 16. joulukuuta 2017 |  Le Grand-Bornand | TA (10 km) |  Laura Dahlmeier |  Anastasija Kuzmina |  Lisa Vittozzi | Tulokset |
| 8 | 17. joulukuuta 2017 |  Le Grand-Bornand | YL (12,5 km) |  Justine Braisaz |  Iryna Kryuko |  Laura Dahlmeier | Tulokset |
| 9 | 4. tammikuuta 2018 |  Oberhof | PK (7,5 km) |  Anastasija Kuzmina |  Kaisa Mäkäräinen |  Veronika Vítková | Tulokset |
| 10 | 6. tammikuuta 2018 |  Oberhof | TA (10 km) |  Anastasija Kuzmina |  Dorothea Wierer |  Vita Semerenko | Tulokset |
| 11 | 11. tammikuuta 2018 |  Ruhpolding | NM (15 km) |  Dorothea Wierer |  Kaisa Mäkäräinen |  Rosanna Crawford | Tulokset |
| 12 | 14. tammikuuta 2018 |  Ruhpolding | YL (12,5 km) |  Kaisa Mäkäräinen |  Laura Dahlmeier |  Veronika Vítková | Tulokset |
| 13 | 18. tammikuuta 2018 |  Anterselva | PK (7,5 km) |  Tiril Eckhoff |  Laura Dahlmeier |  Veronika Vítková | Tulokset |
| 14 | 20. tammikuuta 2018 |  Anterselva | TA (10 km) |  Laura Dahlmeier |  Dorothea Wierer |  Darja Domratšava | Tulokset |
| 15 | 21. tammikuuta 2018 |  Anterselva | YL (12,5 km) |  Darja Domratšava |  Anastasija Kuzmina |  Kaisa Mäkäräinen | Tulokset |
Talviolympialaiset 2018 (9.–25. helmikuuta)
| 16 | 9. maaliskuuta 2018 |  Kontiolahti | PK (7,5 km) |  Darja Domratšava |  Franziska Hildebrand |  Lisa Vittozzi | Tulokset |
| 17 | 11. maaliskuuta 2018 |  Kontiolahti | YL (12,5 km) |  Vanessa Hinz |  Lisa Vittozzi |  Anaïs Chevalier | Tulokset |
| 18 | 15. maaliskuuta 2018 |  Holmenkollen | PK (7,5 km) |  Anastasija Kuzmina |  Darja Domratšava |  Julija Džyma | Tulokset |
| 19 | 18. maaliskuuta 2018 |  Holmenkollen | TA (10 km) |  Darja Domratšava |  Anastasija Kuzmina |  Susan Dunklee | Tulokset |
| 20 | 23. maaliskuuta 2018 |  Tjumen | PK (7,5 km) |  Darja Domratšava |  Kaisa Mäkäräinen |  Tiril Eckhoff | Tulokset |
| 21 | 24. maaliskuuta 2018 |  Tjumen | TA (10 km) |  Kaisa Mäkäräinen |  Anaïs Bescond |  Laura Dahlmeier | Tulokset |
| 22 | 25. maaliskuuta 2018 |  Tjumen | YL (12,5 km) |  Darja Domratšava |  Paulína Fialková |  Anaïs Chevalier | Tulokset |
Kilpailukalenteri > Naiset > Viestit

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 10. joulukuuta 2017 |  Hochfilzen | 4×6 km |  Saksa Vanessa Hinz Franziska Hildebrand Maren Hammerschmidt Laura Dahlmeier |  Ukraina Vita Semerenko Julija Džyma Valja Semerenko Olena Pidhrušna |  Ranska Marie Dorin Habert Célia Aymonier Justine Braisaz Anaïs Bescond | Tulokset |
| 2 | 7. tammikuuta 2018 |  Oberhof | 4×6 km |  Ranska Anaïs Bescond Anaïs Chevalier Célia Aymonier Justine Braisaz |  Saksa Vanessa Hinz Denise Herrmann Franziska Preuß Maren Hammerschmidt |  Ruotsi Linn Persson Anna Magnusson Elisabeth Högberg Mona Brorsson | Tulokset |
| 3 | 13. tammikuuta 2018 |  Ruhpolding | 4×6 km |  Saksa Franziska Preuß Denise Herrmann Franziska Hildebrand Laura Dahlmeier |  Italia Lisa Vittozzi Dorothea Wierer Nicole Gontier Federica Sanfilippo |  Ruotsi Linn Persson Mona Brorsson Anna Magnusson Hanna Öberg | Tulokset |
| 4 | 17. maaliskuuta 2018 |  Holmenkollen | 4×6 km |  Ranska Anaïs Chevalier Célia Aymonier Marie Dorin Habert Anaïs Bescond |  Saksa Maren Hammerschmidt Denise Herrmann Franziska Preuß Laura Dahlmeier |  Italia Lisa Vittozzi Dorothea Wierer Nicole Gontier Federica Sanfilippo | Tulokset |